**Melding om fisket uke 20/2025**

Rapporten skrevet mandag 19.05.2025 av Willy Godtliebsen, Brynjar Torsteinsson og Audun Reiertsen.

Alle kvanta i rapporten er oppgitt i tonn rundvekt, hvis ikke annet er presisert, og verdi i 1.000 kroner, evt. millioner kroner.

Omsetningsdata i denne rapporten skriver seg først og fremst fra uke 20 i 2025, dvs. 12.–18. mai 2025.

Økte landinger av sei fra kystflåten, der notfisket er kommet godt i gang, denne gang med leveranser både i Vest-Finnmark, Troms og på Nordmøre. Reduserte landinger av fersk torsk og hyse, og det samme gjelder rognkjeks. Kystrekefisket er økende med størst kvantum fisket på Varangerfjorden og Kvænangen. Også leveransene av kongekrabbe øker. Økt omsetning av fryst råstoff der reke stod for en stor andel, fulgt av torsk, sei og snabeluer.

Råfisklagets omsetning i uke 20 er på 362 millioner kroner (foreløpig tall), opp fra 291 millioner kroner uka før. I tallet for uke 20 inngår 102 millioner kroner etter utenlandske leveranser. Omsetningen for norske båter stod dermed for 260 millioner kroner, fordelt med 142 millioner kroner på fersk og 118 millioner kroner på fryst råstoff.

Omsetningen i uke 20 i fjor var 254 millioner kroner, herav 97 millioner kroner etter landing fra utenlandske fartøy. For norske båter var omsetningen 157 millioner kroner, fordelt med 75 på fersk og 82 på fryst råstoff.

Råfisklagets omsetning hittil i år, per 18. mai 2025, er 10.636 millioner kroner. Det er fordelt med 8.730 millioner kroner for norske båter, og 1.906 millioner kroner for utenlandske. Tilsvarende for fjoråret var 8.975 millioner kroner totalt, hvorav 7.657 var etter landinger fra norske båter og 1.318 for utenlandske båter.

## Omsetning uke 20, 2025

Råfisklagets omsetning for norske båter i uke 20 i år fremgår av tabell 1, med fordeling på fersk/fryst råstoff, og pr fiskeslag.

Tabell 1. Omsetning for norske båter i uke 20/2025, fordelt pr fersk/fryst og pr fiskeslag  


### Frystomsetning

Foreløpige tall for omsetningen av fryst råstoff fra norske båter i uke 20 viser 118 millioner kroner, opp fra 54 millioner kroner uken før. Størst verdi kom fra reke, torsk, sei, snabeluer og hyse med henholdsvis 49, 32, 16, 10 og 8 millioner kroner. For øvrig vises til tabell 1.

Når det gjelder landinger av fryst råstoff fra norske båter i uke 20, til nøytrale fryselager, har vi følgende hovedtall: Totalt 1.970 tonn, ned fra 5.500 tonn i uke 19. Dette er kvanta som så langt bare delvis er omsatt. Av de 1.970 tonnene var 790 tonn reke, 570 tonn hyse, 380 tonn torsk, 110 tonn sei og 70 tonn snøkrabbe. Rekekvantumet var levert av 2 båter. Av fiskekvantumet på totalt 1.110 tonn var 610 tonn levert av 2 trålere der 280 tonn hyse, 200 tonn torsk og 80 tonn sei stod for det meste. Videre var 500 tonn fisk levert av 2 snurrevadbåter, herav 280 tonn hyse og 180 tonn torsk. Snøkrabben var levert av 2 båter.

### Ferskomsetning

Omsetningen av ferskt råstoff i uke 20 utgjorde 142 millioner kroner, ned fra 164 millioner kroner uka før. Torsken var størst i verdi, fulgt av sei, snøkrabbe, kongekrabbe, hyse, kvitlange og reke til verdi henholdsvis 51, 36, 13, 12, 10, 4 og 4 millioner kroner, og for øvrig slik det framgår av tabell 1.

**Fersk torsk**

Tabell 2 og 3 viser fordelingen av landingene av fersk torsk per leveringssone og redskap (unntatt trål), med tilhørende snittpriser. De to tabellene er basert på omsetning av kvalitet A og ekstra, der alle leveringstilstander inngår, men der snittprisene er omregnet til sløyd uten hode-priser, eksklusiv restråstoff.

Tabell 2. Omsetning av fersk torsk, A og ekstra kvalitet fra norske båter i uke 20, 2025 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.



Tabell 3. Priser av fersk torsk per redskap, A og ekstra kvalitet fra norske båter i uke 20, 2025, eksklusiv restråstoff.



Omsetningen av fersk torsk utgjorde 1.130 tonn til verdi 51 millioner kroner, ned fra 1.500 tonn/68 millioner kroner uken før. Med unntak av line/autoline var det reduksjon for alle redskaper, størst reduksjon på garn. Av totalkvantumet stod snurrevad for 580 tonn etterfulgt av juksa med 250 tonn, line/autoline med 220 tonn, og garn med 80 tonn. Av snurrevadkvantumet var 270 tonn levert til kjøpere i Vest-Finnmark, 220 tonn i Øst-Finnmark og 80 tonn i Vesterålen. Det meste av juksakvantumet var levert i Vest-Finnmark. Av linetorsken var 160 tonn levert i Øst-Finnmark og 40 tonn i Vest-Finnmark.

Kvanta fordelt per leveringssone fremgår av tabell 2. Det var bare Øst-Finnmark som holdt samme nivå som uka før, ellers var det reduksjon for øvrige områder. Størst kvantum var fremdeles levert i Vest-Finnmark med vel 500 tonn, som var ned fra 600 tonn uka før.

**Fersk sei**

Omsetningen av fersk sei økte kraftig og utgjorde 2.670 tonn til verdi 36 millioner kroner, opp fra 1.660 tonn og 24 millioner kroner i uke 19. Kvanta fersk sei fordelt per leveringssone fremgår av tabell 4. Størst aktivitet i Vest-Finnmark og Troms med henholdsvis 1.640 og 760 tonn. Av totalen på 2.670 tonn var 2.330 tonn tatt på not, 130 tonn på garn, 90 tonn på snurrevad, 70 tonn på trål og 50 tonn på juksa. Det var 12 båter som leverte notsei til 4 kjøpere i Vest-Finnmark, 3 kjøpere i Troms og en kjøper på Nordmøre. Flere felt på Lopphavet stengt av Fiskeridirektoratet i løpet av uka som følge av for stor innblanding av sei under minstemålet.

Tabell 4: Omsetning av fersk sei, A og ekstra kvalitet fra norske båter i uke 20, 2025 sammenlignet med samme uke i fjor. Fra redskapene garn, jukse, line, snurrevad og not, eksklusiv restråstoff.  


**Fersk hyse**

Kvantumet fersklevert hyse i uke 20 var 750 tonn til verdi 10 millioner kroner. Det var ned fra 1.160 tonn/16 millioner kroner uken før. Tabell 5 viser sonevis fordeling av kvanta. Finnmark topper med totalt 710 tonn, fordelt med 410 tonn i Øst- og 300 tonn i Vest-Finnmark. 610 tonn av totalen var tatt på snurrevad, 100 tonn på line/autoline.

Tabell 5: Omsetning av fersk hyse, krokfanget, A og ekstra kvalitet fra norske båter i uke 20, 2025 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.  


**Fersk og fryst snøkrabbe**

I løpet av uke 20 ble det landet 170 tonn levende snøkrabbe til verdi 12,7 millioner kroner. Uken før ble det levert 120 tonn levende snøkrabbe til verdi 10 millioner kroner. I tillegg til nevnte 170 tonn levende snøkrabbe i uke 20 som var levert av 3 båter, var det landet 70 tonn (rundvekt) fryste krabbeklør fra 2 båter sist uke. Så langt i år er det landet 10.850 tonn snøkrabbe, hvorav 5.490 tonn er omsatt til verdi 640 millioner kroner. Ifølge oversikt fra Fiskeridirektoratet var 11.268 tonn av totalkvoten på 12.019 tonn tatt pr 10. mai. Tidligere melding fra direktoratet om stopp i fangsten på garanterte kvoter med virkning fra og med 8. mai, ble sist uke opphevet. Det innebærer at fartøy som ikke har fangstet den garanterte kvoten på 250 tonn snøkrabbe kan fortsette fangsten. Fangst på tilleggskvoten (ordning for levering av levende snøkrabbe) fortsetter.

**Kongekrabbe**

Fangsten av kongekrabbe har økt etter at restarten i fisket i det regulerte området 1. mai. I uke 20 ble det totalt landet og omsatt 68 tonn kongekrabbe til verdi 11,8 millioner kroner, opp fra 51 tonn og 8,3 millioner kroner uka før. Av totalen i uke 20 var 14 tonn kvotekrabbe til verdi 5,3 millioner kroner, levert av 67 båter, mens 54 tonn til verdi 6,5 millioner kroner var tatt i frifisket der 36 båter deltok med leveranser.

**Rognkjeks**

I løpet av uke 20 er det omsatt 59 tonn rognkjeks (rundvekt) til verdi 0,7 millioner kroner, hvorav 15 tonn levert rund og 8 tonn rogn. Dette er en betydelig nedgang fra uken før når omsetningen viste 104 tonn (rundvekt) til verdi 1,5 millioner kroner, hvorav 48 tonn levert rund og 10 tonn rogn. Aktiviteten er størst i Troms med 34 tonn rundvekt av totalen, for leveranser av rogn er det mest levert til Torsvågbruket med 2 tonn, for rund er det mest levert i Botnhamn med 13 tonn. Så langt i år er det levert 356 tonn (rundvekt) til verdi 5,0 millioner kroner, hvorav 157 tonn rund og 36 tonn rogn. Til samme tid i fjor viste talene 453 tonn (rundvekt) til verdi 6,2 millioner kroner, hvorav 178 tonn rund og 50 tonn rogn.

**Reker**Det ble levert 52 tonn ferske reker i løpet av uke 20, til en samlet verdi på 4,05 millioner kroner. En økning fra 45 tonn/3,5 millioner uken før. Størst kvantum ble fisket i Varangerfjorden og Kvænangen med 19 hver tonn av totalen, deretter fulgte Lyngenfjorden med 6 tonn. Kvanta under 1,5 tonn i resterende fangstfelt.

**Øst-Finnmark**  
Fra omsetninga fraperioden i uke 20 i 2025 har vi følgende oversikt:  


**Vest-Finnmark**  
Fra omsetninga fra perioden i uke 20 i 2025 har vi følgende oversikt:  


**Troms**  
Fra omsetninga fraperioden i uke 20 i 2025 har vi følgende oversikt:  


**Vesterålen**  
Fra omsetninga fraperioden i uke 20 i 2025 har vi følgende oversikt:  


**Lofoten/Salten**  
Fra omsetninga fraperioden i uke 20 i 2025 har vi følgende oversikt:  


**Helgeland-Nordmøre**  
Fra omsetninga fraperioden i uke 20 i 2025 har vi følgende oversikt:  
